CONTRACT DE ASOCIERE
Art.1 PARŢILE CONTRACTANTE

1.1. MUNICIPIUL TIMIŞOARA, prin Consiliul Local al Municipiului Timisoara, reprezentat prin Primar- Gheorghe Ciuhandu , cu sediul in Bv. C.D. Loga nr.1, cod fiscal nr.14756536, 

        si
1.2. FUNDAŢIA CULTURALĂ VEST PENTRU JURNALISM REGIONAL SI EUROREGIONAL TIMIŞOARA, str. Baba Dochia nr.20, sc.B, ap.7,cod fiscal nr. 11719940, cont bancar nr.RO62RNCB0249049290610001 deschis la Banca Comercială Româna Timişoara, reprezentată  prin d-nul director Marian Odangiu.  
Art.2. OBIECTUL CONTRACTULUI

2.1. Prezenta asociere are ca obiect organizarea proiectului “Participarea cetăţenilor la actul decizional”, transmiterea în direct la radio a Sedinţelor Consiliului Local Timişoara şi a Dezbaterilor publice organizate de Primaria Timişoara.
.
Art.3. DURATA CONTRACTULUI

3.1. Prezentul contract se desfăşoară pe perioda  15 ianuarie- 15 decembrie 2008, când se va derula proiectul “Participarea cetăţenilor la actul decizional”, transmiterea în direct la radio a Sedinţelor Consiliului Local Timişoara şi a Dezbaterilor publice organizate de Primăria Timişoara.
Art.4. OBLIGAŢIILE PARŢILOR
4.1. MUNICIPIUL TIMISOARA se obligă :
4.1.1. să sprijine financiar, în condiţiile legii, activităţile necesare desfăşurării proiectului cu suma de 20.000 lei de la bugetul local, din Subcap.67.02.05.50 "Alte acţiuni culturale ".
4.2. FUNDAŢIA CULTURALĂ VEST PENTRU JURNALISM REGIONAL SI EUROREGIONAL TIMIŞOARA  se obligă:

4.2.1. să promoveze imaginea municipiului Timisoara si a Consiliului Local al Municipiului Timisoara prin inserarea siglei şi a numelui Consiliului Local Timişoara şi a Municipiului Timişoara în toate materialele promoţionale ale evenimentului (afişe, invitaţii etc. ) ;

 4.2.2. să menţioneze ca finanţator al evenimentului Municipiul Timişoara şi Consiliul Local Timişoara pe materialele promoţionale ale evenimentului;

Art.5. MODIFICAREA CONTRACTULUI
5.1. Nici o parte nu poate modifica unilateral prezentul contract. Modificarea contractului poate interveni numai prin acordul de voinţă exprimat al părţilor, prin act adiţional. 

Art.6. INCETAREA CONTRACTULUI
6.1. Incetarea prezentului contract poate avea loc in urmatoarele cazuri :
       a).la implinirea termenului pentru care a fost incheiat;

       b).prin acordul comun al celor doua parti, la initiativa uneia dintre acestea ;

       c).pentru neindeplinirea sau indeplinirea necorespunzatoare a clauzelor prezentului contract ;
       d).dacă se constată ca sunt deficiente majore in administrarea sumelor alocate de catre municipiul Timisoara.

       e).dacă evenimentul nu mai are loc.
Art.7. LITIGII

7.1. Eventualele litigii care s-ar putea ivi in legatura cu acest contract vor fi solutionate mai intai pe cale amiabila, iar daca partile nu cad de acord, acestea vor fi solutionate  de instantele de judecata competente din punct de vedere teritorital si material. 
Art.8. Prezentul contract a fost încheiat în 4 exemplare, câte două pentru fiecare parte contractantă. 

